**ОБЩИНСКА ИЗБИРАТЕЛНА КОМИСИЯ - КУБРАТ**

**РЕШЕНИЕ**

**№ 174 - МИ
Кубрат, 03.11.2019г.**

**ОТНОСНО:** Сигнал за отворени кутии в ПСИК Беловец и ПСИК Бисерци.

Постъпил сигнал по телефона в ОИК–Кубрат в 17:51часа, с вх.№191/03.11.2019г. в общия регистър и с вх.№34/03.11.2019г. в регистъра за жалби и сигнали Орхан Бедиханов – застъпник от ПП „партия БЪЛГАРСКИ СОЦИАЛДЕМОКРАТИ“.

Извършена е проверка от комисия в състав – Елица Митева, Габриела Тодорова и Цветалина Маринова – членове на ОИК-Кубрат. Проверени са и всички останали ПСИК.

От взетите писмени обяснения се установява, че тъй като избирателите са упражнили своя вот, всички ПСИК с изключение на ПСИК-Мъдрево, са приели че изборния ден за тях е приключил преди 20:00ч. Отворили са изборните кутии, извършили са преброяване на бюлетините, попълнили са протоколите с резултатите от преброяването, което е нарушение по чл.220, ал.1 от ИК. Въпреки това, ПСИК са предали в ОИК-Кубрат протоколите си след приключване на изборния ден на 03.11.2019г. в 20:00ч.

Установено е, че всички членове на седемте ПСИК: Секция 171600031 – Беловец; Секция 171600032 – Бисерци; Секция 171600033 – Божурово; Секция 171600034 – Звънарци; Секция 171600035 - гр. Кубрат; Секция 171600037 – Севар и Секция 171600038 – Тертер са нарушили чл.220, ал.1 от ИК, поради което следва да се търси административно-наказателна отговорност по чл.495, ал.2 от ИК.

Предложението бе всички нарушители да бъдат наказани, съгласно разпоредбите на чл.495, ал.2 от ИК, което ОИК-Кубрат подложи на гласуване.

Резултатът от проведеното гласуване е пет „ЗА“ и осем „Против“. При приемане на решението си ОИК-Кубрат, не постигна необходимото мнозинство от присъстващите членове, поради което е налице отхвърляне на решението по смисъла на чл.85, ал.4, изр.2 от ИК.

На основание чл.85, ал.4, от Изборния кодекс

**Р Е Ш И:**

Поради липса на постигнато съгласие на 2/3 от мнозинството е налице отхвърлително решение.

Решението подлежи на обжалване в тридневен срок от обявяването му пред Централната избирателна комисия по смисъла на чл.88 от ИК.

Председател: Румяна Петрова Костадинова \_\_\_\_\_\_\_\_\_\_\_\_\_\_\_\_

Секретар: Елис Неждет Софта-Мехмед \_\_\_\_\_\_\_\_\_\_\_\_\_\_\_\_

Решението е обявено на …………………. в ……………………..

1. …………………………

1. ……………………………

Архивирано на: …………………. в ……………………..

1. ……………………………

2.……………………………